**Nagyabony község**

**Községi hivatal 72**

**930 01 Nagyabony**

I.sz. OCUVB 328/2022 Nagyabony, 2022 június 27.

**Kötelező érvényű útmutató a közcsatornára történő csatlakoztatásához**

A kommunális szennyvíz kezelési feltételeire az általános érvényű jogszabályok vonatkoznak. Az említett jogszabály értelmében az ingatlantulajdonos saját költségén és a közcsatorna-üzemeltető által meghatározott módon biztosítja a házi szennyvízvezeték közcsatornába történő csatlakoztatását a gravitációs szennyvízelvezető csatornavezetékre kötött már meglévő csatorna elágazáson keresztül.

Nemeshódos és Nagyabony községek közcsatornájának üzemeltetője a **Nyugat-Szlovákiai Vízügyi Társaság Rt. (Západoslovenská vodárenská spoločnosť, a.s.) dunaszerdahelyi fióküzeme, melynek székhelye: Karcsai út 1233. sz., Dunaszerdahely.**

**A szennyvizet termelő ingatlan tulajdonosa köteles az ingatlant a közcsatornába bekötni, és köteles a közcsatornára való rákötés helyére és módjára vonatkozó műszaki feltételeket teljesíteni, valamint a közcsatorna üzemeltetőjével (Nyugat-Szlovákiai Vízügyi Társaság Rt. (Západoslovenská vodárenská spoločnosť, a.s.) dunaszerdahelyi fióküzeme, melynek székhelye: Karcsai út 1233. sz., Dunaszerdahely:**

* **Közcsatornai szennyvízelvezetésről szóló szerződést kötni   
  (Zmluva o odvádzaní odpadových vôd verejnou kanalizáciou).**

**Csatornacsatlakozás kiépítésének és bekötésének irányelvei:**

1. Minden egyes rákötött ingatlanhoz külön csatornacsatlakozást kell létesíteni. Két vagy több ingatlan közös csatornabekötéssel történő csatlakoztatása csak indokolt esetben és a közcsatorna-üzemeltető hozzájárulásával lehetséges.
2. A szennyvíztermelő a közcsatornába csak a tényleges fogyasztásnak megfelelő mennyiségű háztartási szennyvizet engedheti.
3. A szennyvíztermelő nem engedhet szennyvizet a közcsatornába háztartási szennyvíztisztító telepen, oldómedencén vagy emésztőgödrön keresztül.
4. A szennyvíztermelő szabad felszíni átfolyásból eredő vizet (csapadékvizet ereszből), drénhálózatból eredő vizet, szivárgásból eredő vizet vagy egyéb ballasztvizet a közcsatornába nem engedhet, amely víz a szennyvizet felhígítaná és a csatornahálózatot hidraulikusan leterhelné.
5. A közcsatornába csak a közcsatorna üzemeltetési rendjének megfelelő szennyezési mértékű szennyvíz vezethető be. A háztartási szennyvíztermelők és a nem számottevő szennyvíztermelők esetében a kommunális szennyvízre vonatkozó általános szennyezési határértékek érvényesek.
6. A későbbi jogszabályok szerint többször módosított Törvénygyűjtemény 372/1990. sz. Szlovák Nemzeti Tanács szabálysértési törvénye módosításáról szóló Törvénygyűjtemény 364/2004. sz. vízügyi törvénye 1. számú mellékletében felsorolt ​​különösen káros anyagokat és káros anyagokat a szennyvíztermelő a közcsatornába nem bocsáthat ki (vízügyi törvény).
7. Amennyiben a közcsatornába kibocsátott szennyvíz mennyisége nem kerül mérésre, és az csak a közüzemi vízvezetékből nyert vízből áll, a kibocsátott szennyvíz mennyisége a közüzemi vízvezetékből nyert ivóvíz mennyiségének mérésével kerül meghatározásra.
8. Amennyiben a közcsatornába kibocsátott szennyvíz mennyisége nem kerül mérésre, és a szennyvíz különböző vízforrásokból nyert vízből áll, a kibocsátott szennyvíz mennyisége a későbbi jogszabályok szerint többször módosított Szlovák Köztársaság Környezetvédelmi Minisztériumának Törvénygyűjtemény 397/2003. sz. rendelete 1. sz. Melléklete alapján kerül elszámolásra, mely segítségével kerülnek részletes meghatározásra a közüzemi vízvezeték által szolgáltatott víz és a kibocsátott víz mennyiségének mérése, a kibocsátott szennyvíz és felszíni átfolyásból eredő víz mennyiségének számítási módszere, valamint a vízfogyasztás irányszámai.

*Javasoljuk a tulajdonosoknak, hogy biztosítsák be a közüzemi vízvezetékről szolgáltatott ivóvíz fogyasztásának mérését (vízmérőaknába szerelt vízóra segítségével).*

**Csatornacsatlakozás kialakításának műszaki feltételei:**

1. **A közcsatornába csatlakozó segítségével csak olyan háztartási szennyvizet szabad vezetni, amely kizárólag a háztartás szokványos működése során keletkezik vagy nem termelési tevékenységből származik. A szennyvízelvezető csatlakozóra a közcsatorna jellegéből adódóan esőcsatornát vagy drénrendszert nem szabad csatlakoztatni.**
2. A csatorna bekötőcső legkisebb névleges átmérője DN 150.
3. A csatornacsatlakozás és a DN 150 minimális megengedett lejtése 2%.
4. A csatornacsatlakozás a lehető legrövidebb, egyenes és azonos lejtésű legyen, ugyanazon anyagból készüljön el, valamint azonos belvilágú legyen. Amennyiben a vezeték irányának vagy dőlésszögének változtatása szükséges, minden változtatási ponthoz csatornaaknát kell beszerelni.
5. A csatornacsatlakozások lehetnek műanyagból (mint például PVC, PP és PE). Egyéb anyagú csatornacsatlakozások csak az érvényben lévő Szlovák Műszaki Szabvánnyal (STN) összhangban készülhetnek el, melyeknek viszont biztosítaniuk kell az egyes csövek és csatlakozások 100%-os vízzáró képességét.
6. Az ingatlan közcsatornára csak akkor csatlakoztatható, ha a csatlakozó műszaki paraméterei és műszaki feltételei a rákötés helyére és módjára vonatkozóan az ingatlanból történő biztonságos szennyvízelvezetés céljára minden körülmények között alkalmasak, és a csatorna csatlakozója megfelel a vízzáróság, valamint a mechanikai ellenálló képesség és vegyszerállóság feltételeinek.
7. Kedvezőtlen magassági viszonyok esetén a szennyvíztermelő a közcsatornára nyomócsővezeték segítségével csatlakozik, és a szennyvizet a kialakított házi szivattyútelepen (szivattyúaknán) keresztül átszivattyúzva szállítja revíziós csatornaaknába. A szivattyútelep tárolótartályának maximális térfogata 600 l legyen, ami kb. egy átlagos család egynapi vízfogyasztása. Ennél nagyobb tárolótartályú szivattyútelep esetén a szennyvíz (akár több napig a tartályban koncentrálódva) poshadna és büdösítene.
8. A revíziós csatornaaknát a telek határára kell telepíteni. A csatornavezetéket a revíziós csatornaaknára közvetlenül az ingatlanról kell bekötni. A csővezetéket nem szabad megszakítani. Ez azt jelenti, hogy nem szabad megszakítani az emésztőgödörbe, majd onnan bevezetni a csatornába. Az emésztőgödröket ki kell vonni a forgalomból.
9. A csatornacsatlakozót nem szabad oly módon kialakítani, hogy a szennyvíz az emésztőgödörbe, oldómedencébe vagy háztartási szennyvíztisztító telepbe folyjon, ahol majd felgyülemlik, majd azután a csatornacsatlakozóba folyik. Ha a csatlakozást a fenti berendezések helyén szükséges elvezetni, akkor az emésztőgödröt, az oldómedencét vagy a háztartási szennyvíztisztító telepet el kell távolítani vagy be kell temetni.
10. **A csatornacsatlakozóba emésztőgödrök, oldómedencék vagy háztartási szennyvíztisztító telepek tartalmát tilos átszivattyúzni. A csatornacsatlakozóba tilos magas koncentrációjú vegyi és biológiai jellegű anyagokat engedni.**
11. Az ingatlan tulajdonosa köteles az általa saját költségére kiépített csatlakozórészt fenntartani és azon a javításokat és karbantartásokat elvégezni.

**Tájékoztató a szennyvíz közcsatornán történő elvezetésére, a csatornacsatlakozó kiépítésére és rákötésére vonatkozó szerződés közcsatorna üzemeltetőjével történő megkötéséhez**

1. **A szennyvíz közcsatornán történő elvezetésére vonatkozó szerződés közcsatorna üzemeltetőjével történő megkötéséhez két kérelmet kell benyújtani, a kötelező mellékletekkel az alábbiakban leírtak alapján:**

**1a) Vízórával mért ivóvízfogyasztás** – amennyiben a szennyvíztermelő rendelkezik vízórával, akkor az alábbi okmányokat szükséges benyújtani:

1. kitöltött és aláírt Kérelmet az ingatlan közcsatornára történő csatlakoztatására, a kérelemben feltüntetett mellékletekkel együtt (Žiadosť o pripojenie nehnuteľnosti na verejnú kanalizáciu, spolu s prílohami uvedenými v žiadosti),
2. kitöltött és aláírt Kérelmet a közcsatornai szennyvízelvezetésről szóló szerződés megkötésére - új ügyfél (a vízóra számának és állásának feltüntetésével), a kérelemben feltüntetett mellékletekkel együtt Žiadosť o uzavretie zmluvy o odvádzaní odpadových vôd verejnou kanalizáciou - nový odberateľ (vrátane čísla a stavu vodomeru) s prílohami uvedenými v žiadosti),
3. az ingatlan tulajdonjogának igazolását - tulajdoni lap kivonatát (lehet a kataszteri hivatal internetes portáljáról kinyomtatott kivonat is), (výpis z listu vlastníctva),
4. a kataszteri térkép másolatát (lehet a kataszteri hivatal internetes portáljáról kinyomtatott példány is), (kópia z katastrálnej mapy),

**Illetőleg:**

**1b) Átalány (Paušál)** – amennyiben a szennyvíztermelő nem rendelkezik vízórájával, azaz a saját forrásból (kútból) szivattyúzott vizet (is) fog a közcsatornába vezetni, tehát a vízfogyasztást nem vízóra fogja mérni, akkor az alábbi dokumentumokat szükséges benyújtani:

1. kitöltött és aláírt Kérelmet az ingatlan közcsatornára történő csatlakoztatására, a kérelemben feltüntetett mellékletekkel együtt (Žiadosť o pripojenie nehnuteľnosti na verejnú kanalizáciu, spolu s prílohami uvedenými v žiadosti),
2. kitöltött és aláírt Kérelmet a közcsatornai szennyvízelvezetésről szóló szerződés megkötésére - új ügyfél - ÁTALÁNY, a kérelemben feltüntetett mellékletekkel együtt (Žiadosť o uzavretie zmluvy o odvádzaní odpadových vôd verejnou kanalizáciou - nový odberateľ - PAUŠÁL s prílohami uvedenými v žiadosti),
3. az ingatlan tulajdonjogának igazolását - tulajdoni lap kivonatát (lehet a kataszteri hivatal internetes portáljáról kinyomtatott kivonat is), (výpis z listu vlastníctva),
4. a kataszteri térkép másolatát (lehet a kataszteri hivatal internetes portáljáról kinyomtatott példány is), (kópia z katastrálnej mapy),

e1) Állandó lakóhelyről szóló igazolás **(**Potvrdenie o trvalom pobyte**) –** abban az esetben, ha a közcsatornára való csatlakoztatást kérelmező az adott ingatlan címére állandó lakóhelyre van bejelentve, a Községi Hivatal igazolását a bejelentett személyek számáról.

vagy

e2) Becsületbeli nyilatkozat (Čestné vyhlásenie) –amennyiben az adott ingatlan (még) nem szolgál állandó lakóhelyként, a közcsatornára való csatlakoztatást kérelmező köteles az adott ingatlanon tartózkodó személyek létszámról és az ott tartózkodó személyek tartózkodásának időtartamáról becsületbeli nyilatkozatot kitölteni és azt benyújtani. A becsületbeli nyilatkozaton szereplő aláírást hitelesíteni kell.

**Illetőleg:**

**1c) Vízórával mért ivóvízfogyasztás** + **saját forrásból nyert víz közcsatornába való elvezetése** – amennyiben a szennyvíztermelő rendelkezik vízórával és ugyanakkor a saját forrásból (kútból) szivattyúzott vizet (is) fog a közcsatornába vezetni, melynek mennyiségét nem fogja vízóra mérni, akkor az alábbi okmányokat szükséges benyújtani:

1. kitöltött és aláírt Kérelmet az ingatlan közcsatornára történő csatlakoztatására, a kérelemben feltüntetett mellékletekkel együtt (Žiadosť o pripojenie nehnuteľnosti na verejnú kanalizáciu, spolu s prílohami uvedenými v žiadosti),
2. kitöltött és aláírt Kérelmet a közcsatornai szennyvízelvezetésről szóló szerződés megkötésére - új ügyfél (a vízóra számának és állásának feltüntetésével), a kérelemben feltüntetett mellékletekkel együtt Žiadosť o uzavretie zmluvy o odvádzaní odpadových vôd verejnou kanalizáciou - nový odberateľ (vrátane čísla a stavu vodomeru) s prílohami uvedenými v žiadosti),
3. az ingatlan tulajdonjogának igazolását - tulajdoni lap kivonatát (lehet a kataszteri hivatal internetes portáljáról kinyomtatott kivonat is), (výpis z listu vlastníctva),
4. a kataszteri térkép másolatát (lehet a kataszteri hivatal internetes portáljáról kinyomtatott példány is), (kópia z katastrálnej mapy),

e1) Állandó lakóhelyről szóló igazolás **(**Potvrdenie o trvalom pobyte**) –** abban az esetben, ha a közcsatornára való csatlakoztatást kérelmező az adott ingatlan címére állandó lakóhelyre van bejelentve, a Községi Hivatal igazolását a bejelentett személyek számáról.

vagy

e2) Becsületbeli nyilatkozat (Čestné vyhlásenie) –amennyiben az adott ingatlan (még) nem szolgál állandó lakóhelyként, a közcsatornára való csatlakoztatást kérelmező köteles az adott ingatlanon tartózkodó személyek létszámról és az ott tartózkodó személyek tartózkodásának időtartamáról becsületbeli nyilatkozatot kitölteni és azt benyújtani. A becsületbeli nyilatkozaton szereplő aláírást hitelesíteni kell.

1. **A társtulajdonos beleegyezése** – a szennyvíz közcsatornán történő elvezetésére a közcsatorna üzemeltetője csak az adott ingatlan tulajdonosával köt szerződést. Amennyiben a közcsatornára való csatlakoztatást kérelmező az ingatlanban nem egyszerű többségű tulajdonostárs, úgy a kérelemhez csatolni kell az érintett ingatlan többi tulajdonostársának kitöltött és aláírt Beleegyezését.
2. **Szerződéskötés -** A közcsatornai szennyvízelvezetésről szóló szerződés felek közti aláírása, tehát a Nyugat-Szlovákiai Vízügyi Társaság Rt. (Západoslovenská vodárenská spoločnosť, a.s.) és a kérelmező (szennyvíztermelő) közt.

**Lényeges tudnivaló**

Ezúton értesítjük Önöket, hogy a Közcsatornai szennyvízelvezetésről szóló szerződés megkötéséhez szükséges ügyintézés megkönnyítése érdekében, **a szerződéshez szükséges dokumentumokat** (ezen útmutató „A fejezetének” 1a) illetve 1b) illetve 1c) és 2) pontjaiban leírtak alapján) **nem a Nyugat-Szlovákiai Vízügyi Társaság Rt. Dunaszerdahelyi fióküzemén, hanem személyes beadvánnyal a Községi Hivatalba szükséges benyújtani.**

**A Kérelmeket személyes beadvánnyal 2022. július 4-től lehetséges a Községi Hivatalba beanyújtani. Az elsődleges ellenőrzés elvégzése után, a kérlemeket a Községi Hivatal fogja továbbítani az üzemeltetőnek.**

**Továbbá tájékoztatjuk Önöket, hogy Közcsatornai szennyvízelvezetésről szóló szerződés megkötéséhez szükséges** **dokumentumok megtalálhatók a község honlapján (**[**www.velkeblahovo.sk**](http://www.velkeblahovo.sk)**),** **de amennyiben igény merül fel, a Községi Hivatal bebiztosítja:**

* a kérvények nyomtatását illetve segítségnyújtást a kitöltésükhöz (kérjük az ivóvíz fogyasztás számláját (Faktúra za dodávku pitnej vody) hozza magával)
* a tulajdoni lap nyomtatását (výpis z listu vlastníctva),
* telekkönyvi térkép nyomtatását (kópia z katastrálnej mapy),
* becsületbeli nyilatkozat nyomtatását és az aláírás hitelesítését, (Čestné vyhlásenie),
* tástulajdonosi beleegyezés nyomtatvány nyomtatását, (Súhlas spoluvlastníka),
* állandó lakóhelyről szóló igazolás kiállítását**.**

1. **Tájékoztatjuk az ingatlantulajdonosokat/közcsatornára történő csatlakozást kérelmezőket, hogy az építési előmunkálatok a csatorna-csatlakozó tényleges közcsatornára történő csatlakoztatása előtt elvégezhetők,**

**valamint egyidejűleg**

**Figyelmeztetjük az ingatlantulajdonosokat/közcsatornára történő csatlakozást kérelmezőket, hogy a csővezeték vízzáró képességének és a csatlakoztatás terjedelmének ellenőrzése érdekében a csatlakoztatáshoz szükséges árkot, azaz a csatornacsatlakozás helyét és a revíziós csatornaaknát a leágazásnál nem szabad visszatemetni.**

1. **Értesítjük az ingatlantulajdonosokat, hogy a közcsatorna-kezelő részéről a csatornacsatlakozás kialakítására szóló Kisebb építményről szóló bejelentésre (Ohlásenie drobnej stavby):**
2. **nem lesz szükség abban az esetben, ha az ingatlan közcsatornára való csatlakozója a „Nemeshódos – Nagyabony csatornahálózat” megnevezésű építmény megépítése keretén belül már elő lett készítve (kanalizačná prípojka) és a csatornabekötés befejezése csak a kérelmező (szennyvíztermelő) tulajdonában lévő telken történik.**
3. **abban az esetben lesz szükség, ha a közterületet (helyi közút, járda, közterületi zöldövezet) a csatornacsatlakozó kiépítése során építési munkák (árokásás stb.) érintik. A közcsatornára való csatlakoztatást kérelmező a csatornacsatlakozás kialakítására szóló Kisebb építményről szóló bejelentést (Ohlásenie drobnej stavby) a Községi Hivatalnál nyújtja be.**

**Előre is köszönjük Önöknek (mindenekelőtt a környezetvédelemre való tekintettel) a jelen útmutatóban található utasítások és instrukciók betartását, valamint az együttműködésüket.**

***Tisztelettel***

Gányovics Júlia

polgármester